Malmö FF (kvinner)

Malmö Fotbollförening (kvinner), også kjent som Malmö FF, er den svenske fotballklubben Malmö FF fra Malmö sitt kvinnelag. Laget ble etablert i november 2019, men Malmö FF hadde også tidligere hatt kvinnelag i klubben.

 Historie 
Den 7. september 1970 vedtok styret i Malmö FF å etablere et kvinnelag i foreningen. Laget hadde sin storhetstid på starten av 1990-tallet, da de vant Damallsvenskan fire ganger mellom 1990 og 1994. Totalt vant klubben fem ligatitler og to cuptitler, før kvinneseksjonen av klubben brøt ut av foreningen i 2004. Klubben fortsatte under navnet Malmö FF Dam til og med sesongen 2006, før de byttet navn til LdB FC Malmö. Denne klubben ble foran 2014-sesongen FC Rosengårds kvinnelag.

Den 26. november 2019 vedtok Malmö FF på nytt å etablere et kvinnelag i foreningen. Medlemmene stemte nei til en sammenslåing med IF Limhamn Bunkeflos damelag i Damallsvenskan, og det ble bestemt at laget skulle starte i den laveste divisjonen i svensk kvinnefotball. 

Det nye kvinnelaget til Malmö FF rykket opp fem år på rad, og tok seg fra nivå seks i 2020 til landets øverste nivå, Damallsvenskan, i 2025.

 Referanser 

 Eksterne lenker 
Malmö FFs hjemmeside

Kategori:Fotballag i Sverige
Kategori:Kvinnefotballag i Sverige
Kategori:Fotballag etablert i 2019